CELEX: 32008R1318
Language: lt
Date: 2008-12-19 00:00:00
Title: 2008 m. gruodžio 19 d. Komisijos reglamentas (EB) Nr. 1318/2008 dėl importo licencijų išdavimo pagal paraiškas, pateiktas per pirmąsias septynias 2008 m. gruodžio mėnesio dienas pagal Reglamentu (EB) Nr. 536/2007 leidžiamą naudoti paukštienos tarifinę kvotą, skirtą Jungtinėms Amerikos Valstijoms

20.12.2008   
            
            
               LT
            
            
               Europos Sąjungos oficialusis leidinys
            
            
               L 344/72
            
         
      KOMISIJOS REGLAMENTAS (EB) Nr. 1318/2008
   2008 m. gruodžio 19 d.
   dėl importo licencijų išdavimo pagal paraiškas, pateiktas per pirmąsias septynias 2008 m. gruodžio mėnesio dienas pagal Reglamentu (EB) Nr. 536/2007 leidžiamą naudoti paukštienos tarifinę kvotą, skirtą Jungtinėms Amerikos Valstijoms
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gegužės 15 d. Komisijos reglamentą (EB) Nr. 536/2007, kuriuo pradedama naudoti Jungtinėms Amerikos Valstijoms skirta paukštienos tarifinė kvota ir nustatomas jos administravimas (2), ypač į jo 5 straipsnio 5 dalį,
   kadangi:
   
               (1)
            
            
               Reglamentu (EB) Nr. 536/2007 leista naudoti paukštienos sektoriaus produktų importo tarifinę kvotą.
            
         
               (2)
            
            
               2009 m. sausio 1 d.–kovo 31 d. kvotos laikotarpio dalies importo licencijų paraiškose, pateiktose per pirmąsias septynias 2008 m. gruodžio mėnesio dienas, nurodytas kiekis yra mažesnis už tai daliai skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio,
            
         PRIĖMĖ ŠĮ REGLAMENTĄ:
   1 straipsnis
   Kvotos, kurios eilės numeris 09.4169, kiekis, dėl kurio pagal Reglamentą (EB) Nr. 536/2007 importo licencijų paraiškų nebuvo pateikta, ir kurį reikia pridėti prie 2009 m. balandžio 1 d.–birželio 30 d. kvotos dalies kiekio, yra 12 498 750 kg.
   2 straipsnis
   Šis reglamentas įsigalioja 2008 m. gruodžio 20 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 19 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 128, 2007 5 16, p. 6.